**Drugi javni poziv za nevladne organizacije Obalno-Kraške regije za izbor »NVO s potencialom« in pridobitev statusa »NVO s potencialom«**

**ISKRA - Stičišče NVO Istre in Krasa** je v obdobju 2016–2019 usmerjeno v ​razvoj profesionalnega, participativnega, povezanega in trajnostnega NVO sektorja, ki bo izvajalo kakovostne, strokovne (javne) storitve. S povečanjem razumevanja družbene funkcije NVO in njegove umestitve napram ključnim akterjem ter z okrepljenim sodelovanjem med NVO v regiji, bo NVO sektor postal strokoven in reprezentativen predstavnik civilne družbe in s tem relevanten sogovornik ter partner javnega sektorja pri oblikovanju in izvajanju politik. Stičišče si bo, tudi preko krepitve usposobljenosti NVO za izvajanje mednarodnih projektov in mreženja na mednarodni ravni, prizadevalo za povečano relevantnost NVO iz regije v mednarodnem prostoru in pretok znanj iz tujine v NVO v regiji, ki bo posledica povečane umeščenosti in povezanosti NVO v regiji.Zato ISKRA - Stičišče NVO Istre in Krasaobjavlja Javni poziv za nevladne organizacije Obalno-kraške regije za izbor »NVO s potencialom« in pridobitev statusa »NVO s potencialom«.

**NAMEN IN CILJI JAVNEGA POZIVA**

Namen javnega poziva je dvig kakovosti življenja v regiji preko razvoja nevladnih organizacij in nevladnega sektorja.

Cilji javnega poziva so krepitev zmogljivosti NVO za zagovorništvo in izvajanje javnih storitev preko dviga ravni njihovega organizacijskega in strokovnega razvoja ter zagovorniških kompetenc, krepitve čezsektorskega sodelovanja, povezovanja in vzpostavljanja partnerstev, z namenom reševanja družbenih izzivov v regiji.

**NVO S POTENCIALOM**

V okviru programa Stičišča ISKRA je posebna pozornost namenjena »NVO s potencialom« iz Obalno-kraške regije, torej tistim identificiranim NVO, ki izražajo interes za zadovoljevanje neustrezno naslovljenih potreb v lokalni skupnosti, interes za lasten strokovni in organizacijski razvoj. Izkoristek potenciala rezultira v povečanem številu uporabnic/-kov, povečanem številu projektov ali/in programov, povečanem številu sodelavk/-cev, povečanem številu storitev, širitvi delovanja, internacionalizaciji, razpršenosti finančnih virov, povečanem številu (sektorskih in medsektorskih partnerstev), povečani organizacijski in strokovni usposobljenosti, povečanem vplivu na javne odločevalce, profesionalizaciji, in dr.

Nevladni sektor ima namreč potencial za vplivanje na javne politike in izvajanje javnih storitev oz. prevzemanje javnih služb, zato se bo skupaj z NVO s potencialom strateško začrtalo razvoj sektorja, jih usposobilo za povečanje stopnje organizacijskega in strokovnega razvoja in zagovorništvo ter za sektorsko, medsektorsko in mednarodno povezovanje.

**PROGRAM RAZVOJA NVO S POTENCIALOM**

Stičišče ISKRA bo v sklopu programa izbranim NVO s potencialom nudilo intenzivno in celovito podporo razvoju organizacije preko:

(1) intenzivnega mentorstva na področju organizacijskega in strokovnega razvoja ter zagovorništva;

(2) udeležbe na brezplačnih usposabljanjih za organizacijski in strokovni razvoj ter zagovorništvo;

(3) podporo pri sektorskem, čezsektorskem in čezmejnem povezovanju;

(4) vključitev v interno elektronsko skupnost vseh »NVO s potencialom« iz Obalno-kraške regije;

(5) izposojo knjižničnega gradiva na dom;

(6) koriščenje strokovnega mentorstva in svetovanja s tujimi strokovnjaki/-njami.

Vsebina programa usposabljanja in mentorstvo bosta individualno prilagojena potrebam posamezne organizacije, glede na njeno trenutno organizacijsko in strokovno usposobljenost, njene storitve in produkte ter glede na tiste storitve in produkte, ki jih v skladu s potrebami okolja želi razvijati.

**POGOJI**

Javni poziv je namenjen vsem NVO, tj. društvom, zasebnim zavodom, ustanovam, zvezam društev, ki so registrirane v eni od občin Obalno-kraške regije (Ankaran, Divača, Hrpelje-Kozina, Izola, Komen, Koper, Piran in Sežana) ali so v fazi ustanavljanja in kot neformalna skupina ali civilna iniciativa delujejo na območju Obalno-kraške regije.

Status »NVO s potencialom« lahko pridobijo vse nevladne organizacije iz regije, ki ustrezajo merilom in delujejo v interesu širše skupnosti.

**MERILA ZA PRIDOBITEV STATUSA**

Merila, preko katerih bo komisija ocenjevala razvojni potencial NVO, niso razvrščena po relevantnosti in pomembnosti, vrstni red je naključen. Merila niso izključujoča.

Merila za pridobitev statusa »NVO s potencialom«:

1. NVO izraža interes za zadovoljevanje identificiranih potreb v lokalni skupnosti;
2. NVO prispeva k reševanju nenaslovljenih potreb okolja;
3. NVO izraža interes za lasten strokovni in organizacijski razvoj, izraža interes in ima potencial za razvijanje manjkajočih storitev v lokalnem okolju;
4. NVO ima jasno vizijo razvoja in poslanstvo;
5. NVO izraža interes po sektorskem in čezsektorskem ter mednarodnem povezovanju;
6. Reference NVO (aktivnosti in projekti ter dosedanji prispevek k reševanju nenaslovljenih oz. neustrezno naslovljenih potreb v lokalnem okolju);
7. Pripravljenost za sodelovanje s Stičiščem NVO Istre in Krasa;
8. Človeški viri (št. in profil zaposlenih, prostovoljcev in dr.);
9. NVO vključuje uporabnice/-ke v svoje delo in strateško načrtovanje.

Komisija za izbor bo pri izboru, poleg navedenih meril, upoštevala geografsko razpršenost in vsebinsko raznolikost prijavljenih NVO.

**PRIJAVA**

Za prijavo izpolnite predpisano prijavnico, ki jo je potrebno poslati po elektronski pošti na info@sticisce-iskra.si ali priporočeno po navadni pošti na naslov Kulturno izobraževalno društvo PiNA, Gregorčičeva ulica 6, 6000 Koper, s pripisom »Prijava NVO s potencialom«.

Rok za prijavo je vključno **16. 9. 2016.** V primeru pošiljanja po pošti velja poštni žig.

**POSTOPEK IZBORA**

Komisija bo med prijavljenimi kandidati/-kami izbrala tiste organizacije, ki izkazujejo večjo mero potenciala za lastni razvoj in hkrati prispevajo h kakovosti bivanja v regiji.

Komisijo za izbor »NVO s potencialom« sestavljajo:

* Vid Tratnik, predsednik Kulturno izobraževalnega društva PiNA;
* Borut Jerman, koordinator strokovnega dela v Kulturno izobraževalnem društvu PiNA;
* Mirna Buić, vodja Stičišča ISKRA;
* Bojan Mevlja, direktor Središča Rotunda;
* Tatjana Hvala, vodja Regijskega stičišča nevladnih organizacij Primorsko-notranjske regije BOREO.

Izbor organizacij bo potekal dvostopenjsko. Komisija bo na prvi stopnji na podlagi prijave in meril izbrala organizacije, ki bodo vstopile v drugi krog izbora. Z izbranimi organizacijami bo komisija na drugi stopnji izvedla razgovore. O terminih razgovorov bomo prijavitelje/-ice obvestili naknadno.

Status »NVO s potencialom« bo posamezna organizacija prejela za **obdobje** **dveh let**. Po preteku obdobja bo status potrebno **obnoviti**.

**Poleg drugega javnega poziva za nevladne organizacije Obalno-Kraške regije za izbor »NVO s potencialom« in pridobitev statusa »NVO s potencialom« novega poziva v kratkem ne bo.**

Za dodatne informacije lahko kontaktirate Mirno Buić na mirna.buic@pina.si ali Boruta Jermana na borut.jerman@pina.si oz. pokličete v ponedeljek, sredo in petek med 12. in 14. uro na (05) 63 00 320. Odgovorili vam bomo v roku 24 ur.